CELEX: 32014D0536
Language: lt
Date: 1407974400000
Title: 2014/536/ES: 2014 m. rugpjūčio 14 d. Komisijos sprendimas, kuriuo Graikijos Respublikai leidžiama taikyti nuo tam tikrų Europos Parlamento ir Tarybos direktyvos 2009/72/EB nuostatų nukrypti leidžiančią nuostatą

22.8.2014   
            
            
               LT
            
            
               Europos Sąjungos oficialusis leidinys
            
            
               L 248/12
            
         KOMISIJOS SPRENDIMAS
   2014 m. rugpjūčio 14 d.
   kuriuo Graikijos Respublikai leidžiama taikyti nuo tam tikrų Europos Parlamento ir Tarybos direktyvos 2009/72/EB nuostatų nukrypti leidžiančią nuostatą
   
      
         (pranešta dokumentu Nr. C(2014) 5902)
      
   
   
      (2014/536/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos direktyvą 2009/72/EB dėl elektros energijos vidaus rinkos bendrųjų taisyklių, panaikinančią Direktyvą 2003/54/EB (1), ypač į jos 44 straipsnio 1 dalį ir 48 straipsnį,
   atsižvelgdama į Graikijos Respublikos 2012 m. sausio 17 d. ir 2003 m. gruodžio 5 d. prašymus,
   informavusi valstybes nares apie šį prašymą,
   kadangi:
   1.   PROCEDŪRA
   
   
               (1)
            
            
               2012 m. sausio 17 d. Graikijos aplinkos, energetikos ir klimato kaitos ministerija (toliau – YPEKA) pagal Direktyvos 2009/72/EB 44 straipsnio 1 dalį Komisijai pateikė prašymą (toliau – prašymas) dėl nuostatos, leidžiančios tam tikroms Graikijos saloms, nesujungtoms su žemyninės Graikijos elektros energijos sistema (toliau – nesujungtos salos arba NS), nukrypti nuo Direktyvos 2009/72/EB III ir VIII skyriaus.
            
         
               (2)
            
            
               2012 m. rugsėjo 12 d. Komisija Graikijos energetikos reguliavimo institucijos (toliau – ERI) paprašė pakomentuoti prašymą. ERI į šį Komisijos prašymą atsakė 2012 m. lapkričio 16 d. (toliau – ERI nuomonė).
            
         
               (3)
            
            
               2013 m. gruodžio 17 d., 2013 m. gruodžio 23 d., 2014 m. vasario 4 d., 2014 m. vasario 28 d. ir 2014 m. kovo 17 d. ERI pateikė daugiau informacijos prašymui pagrįsti.
            
         
               (4)
            
            
               2014 m. kovo 14 d. (priedas išsiųstas 2014 m. kovo 20 d.) Komisija informavo valstybes nares apie prašymą pagal Direktyvos 2009/72/EB 44 straipsnio 1 dalį ir paprašė prireikus iki 2014 m. kovo 25 d. pateikti pastabas. Pastabų nebuvo pateikta.
            
         
               (5)
            
            
               Savo prašymu YPEKA atnaujino Plėtros ministerijos 2003 m. gruodžio 5 d. prašymą, pateiktą pagal Europos Parlamento ir Tarybos direktyvos 2003/54/EB (2) 26 straipsnio 1 dalį (toliau – pirminis prašymas), dėl nuostatos, leidžiančios nukrypti nuo tam tikrų Direktyvos 2003/54/EB nuostatų. Nors buvo imtasi preliminarių veiksmų nagrinėti pirminį prašymą, pagal Direktyvos 2003/54/EB 26 straipsnio 1 dalį taikyti nukrypti leidžiančią nuostatą nebuvo nei leista, nei atsisakyta leisti.
            
         2.   YPEKA PATEIKTAS PRAŠYMAS
   
   2.1.   PRAŠOMOS NUKRYPTI LEIDŽIANČIOS NUOSTATOS TAIKYMO SRITIS
   
               (6)
            
            
               Prašyme prašoma leisti taikyti nuo Direktyvos 2009/72/EB III ir VIII skyrių nukrypti leidžiančią nuostatą.
            
         
               (7)
            
            
               Direktyvos 2009/72/EB III skyrius yra susijęs su leidimų išdavimo tvarka ir konkursais dėl naujų pajėgumų. VIII skyrius yra susijęs su trečiosios šalies prieiga prie sistemos, rinkos atvėrimu ir tiesioginėmis linijomis.
            
         2.2.   DABARTINĖ NS ELEKTROS ENERGIJOS SISTEMA
   
               (8)
            
            
               Graikijos energetikos rinka pirmiausia reguliuojama Graikijos įstatymu Nr. 4001/2011, kuriuo į nacionalinę teisę perkelta Direktyva 2009/72/EB. Įstatymas Nr. 4001/2011 įsigaliojo 2011 m. rugpjūčio 22 d.
            
         
               (9)
            
            
               DEDDIE SA (toliau – DEDDIE) yra Graikijos skirstymo sistemos operatorius, kuris 100 % priklauso dabartinei Graikijos elektros energijos gamintojai ir tiekėjai bendrovei „Public Power Corporation“ (toliau – PPC), tačiau yra teisiškai ir funkciniu atžvilgiu nuo jos atskirtas. DEDDIE naudojamas tinklo turtas priklauso PPC.
            
         
               (10)
            
            
               Pagal Įstatymo Nr. 4001/2011 127 straipsnį DEDDIE yra atsakingas už Graikijos elektros energijos skirstymo sistemos, į kurią įeina NS elektros energijos skirstymo sistema, plėtrą, eksploatavimą ir techninę priežiūrą.
            
         
               (11)
            
            
               Be to, DEDDIE yra atsakingas už NS elektros energijos sistemų eksploatavimą. Šios užduotys yra: i) rengti atskirų mikrosistemų elektros energijos gamybos plėtros planą, įskaitant jų sujungimo su kitomis NS programą; ii) užtikrinti, kad būtų būtinos vietos naujiems gamybos pajėgumams diegti, esamiems pajėgumams plėtoti arba pristatymo blokams plėsti, taip pat Graikijos elektros energijos skirstymo sistemai plėsti į nesujungtas salas ir atskiras mikrosistemas; iii) sudaryti sutartis su licencijų turėtojais dėl elektros energijos tiekimo į sistemą ir iš jos, taip pat dėl papildomų paslaugų teikimo NS skirstymo sistemoms ir atlygio elektros energijos gamintojams, mokesčių klientams ir tiekėjams už jiems tiektą elektros energiją, taip pat dėl kitų kredito ir debeto specialiosiose sąskaitose atvejų, pavyzdžiui, atlygio už įpareigojimus teikti viešąsias paslaugas.
            
         
               (12)
            
            
               Įstatymo Nr. 4001/2011 137 straipsnio 1 dalyje nustatyta, kad visi elektros energijos vartotojai yra klasifikuojami kaip reikalavimus atitinkantys vartotojai, išskyrus vartotojus atskiruose mikrotinkluose, kuriems taikomas to paties įstatymo 139 straipsnis.
            
         
               (13)
            
            
               Pagal Įstatymo Nr. 4001/2011 133 straipsnio 3 dalį:
               „Išskyrus atvejus, kai elektros energija gaminama naudojant atsinaujinančiuosius energijos išteklius arba didelio naudingumo kogeneracines arba mišrias jėgaines, taip pat išskyrus gamintojų savoms reikmėms atvejus, jeigu leidžiama taikyti nukrypti leidžiančią nuostatą pagal 139 straipsnio nuostatas, gamybos licencija išduodama tik PPC SA pagal tam tikras licencijų išdavimo taisykles. PPC SA yra atsakinga už nepertraukiamą tiekimą į atskiras mikrosistemas, kurioms ji gauna licenciją, ir ilgalaikio finansinio elektros energijos sistemų eksploatavimo tose salose užtikrinimą.“
            
         
               (14)
            
            
               Pagal Įstatymo Nr. 4001/2011 134 straipsnį:
               „Nepažeidžiant šio įstatymo 139 straipsnio nuostatų, tiekimo atskiriems mikrotinklams licencijos išduodamos tik PPC SA pagal licencijų išdavimo taisyklių reikalavimus. Reikalavimų neatitinkantiems vartotojoms paprašius, PPC SA privalo jiems tiekti elektros energiją.“
            
         
               (15)
            
            
               Remiantis Įstatymo Nr. 4001/2011 139 straipsniu, taikyti nuo Įstatymo Nr. 4001/2011 nuostatų nukrypti leidžiančias nuostatas gali būti leidžiama pagal Direktyvos 2009/72/EB 44 straipsnio nuostatas.
            
         
               (16)
            
            
               Pagal Graikijos įstatymo Nr. 3426/2005 28 straipsnį priimtame Ministro sprendime Nr. PD5/EL/B/F IB/12924 nustatyta, kad bet kurio elektros energijos gamintojo elektros energijos tiekimas vartotojams, esantiems NS, yra viešųjų paslaugų įsipareigojimas (NS VPĮ) vadovaujantis bendru ekonominiu interesu. Siekiant socialinės sanglaudos, elektros energijos tiekėjai NS privalo tiekti elektros energiją už tokią pat kainą (atsižvelgiant į vartotojų kategorijas), kaip ir Graikijos jungtinės sistemos vartotojams.
            
         
               (17)
            
            
               Graikijos įstatymo Nr. 4001/2011 52 straipsnyje nustatyta, kad vartotojai nesujungtose salose turi teisę gauti specialias paslaugas tiek kainos, tiek kokybės ir tiekimo saugumo požiūriu, be to, sutarties sąlygos turi būti skaidrios. NS VPĮ vykdantys tiekėjai už VPĮ vykdymą gauna finansinę kompensaciją, apskaičiuojamą taikant ERI sprendime Nr. 24/2014 (3) nustatytą metodiką. Ši metodika pagrįsta visų gamybos nesujungtose salose sąnaudų (kintamų ir fiksuotų) ir visos rinkos kainos, mokamos tiekėjams jungtinėje sistemoje (sistemos ribinės sąnaudos ir visi kiti Graikijos jungtinėje sistemoje taikomi mechanizmai), skirtumu. NS VPĮ kompensacija apskaičiuojama kas mėnesį ir kiekvienai autonominei salų sistemai, ją kontroliuoja ERI. NS VPĮ kompensacijai lėšos surenkamos apmokestinant visus vartotojus, įskaitant ir esančius nesujungtose salose (4). NS VPĮ mechanizmą administruoja LAGIE – Graikijos valstybei priklausantis rinkos operatorius. 2011 m. gruodžio mėn. Ministro sprendime Nr. D5-EL/B/F1/oik.27547 (5), pagrįstame Įstatymo Nr. 4001/2011 55 straipsnio 3 dalies nuostatomis, nustatyta, kad NS VPĮ turi vykdyti visi tiekėjai, todėl visi tiekėjai gali gauti NS VPĮ kompensaciją.
            
         
               (18)
            
            
               Elektros energijos tiekimas ir gamyba NS išsamiau reglamentuojama antrinės teisės aktais. Visų pirma, ERI 2014 m. sausio 28 d. Sprendimu Nr. 39/2014 priėmė Elektros energijos sistemų nesujungtose salose valdymo kodeksą (toliau – NS kodeksas), kuriame reglamentuota daugelis klausimų, susijusių su NS esančiomis atskiromis sistemomis, įskaitant rinkos atvėrimą, rinkos atsiskaitymą ir elektros energijos gamybą. NS kodeksas įsigaliojo jo paskelbimo dieną, t. y. 2014 m. vasario 17 d.
            
         2.3.   DIDELĖS ATSKIRŲ SISTEMŲ EKSPLOATAVIMO PROBLEMOS
   
               (19)
            
            
               Prašyme nurodytos šios Graikijos atskirų elektros energijos sistemų eksploatavimo problemos:
               
                           a)
                        
                        
                           labai skiriasi elektros energijos paklausa atskirose mikrosistemose, tai paryškina: i) salų ekonominės plėtros turizmo aspektas ir ii) didėjanti atsinaujinančiųjų energijos išteklių (AEI) skverbtis.
                           Šie veiksniai daro neigiamą poveikį ir šiluminių arba tradicinių gamybos pajėgumų apkrovos koeficientui, ir galimybei susigrąžinti investicijų į tokius gamybos pajėgumus išlaidas;
                        
                     
                           b)
                        
                        
                           oro sąlygos salose labai skiriasi, tai daro poveikį paklausai ir sukelia gamybos sistemų gedimus, todėl būtini didžiuliai rezerviniai pajėgumai.
                        
                     
         
               (20)
            
            
               Prašyme nurodytos šios tradicinių pajėgumų plėtros Graikijos mažose atskirose elektros energijos sistemose problemos:
               
                           a)
                        
                        
                           atskirose mikrosistemose sunku arba net neįmanoma rasti tinkamų vietų naujoms tradicinėms elektrinėms, pirmiausia dėl visuomenės pasipriešinimo;
                        
                     
                           b)
                        
                        
                           NS mažumas, dėl kurio tenka smarkiai keisti ilgalaikius šiluminės gamybos plėtros planus, nes elektros vartotojai imasi nenumatytų investicijų (pavyzdžiui, dideli turizmo kompleksai arba amatų dirbtuvės), todėl reikia skubiai ir lanksčiai reaguoti, kad būtų patenkinta elektros energijos paklausa;
                        
                     
                           c)
                        
                        
                           tikimasi, kad iki 2017 m. elektros energijos paklausa NS atskirose sistemose didės 2 % per metus. Nors PPC suteikti leidimai įrengti papildomus reikiamus pajėgumus ir įrengimas jau suplanuotas (tikimasi, kad iki 2017 m. bus patenkinta visų NS paklausa ir užtikrinti būtini rezerviniai pajėgumai), ne visada būdavo įmanoma laikytis sudarytų tvarkaraščių;
                        
                     
                           d)
                        
                        
                           dėl mažos apkrovos, didelių apkrovos svyravimų ir didėjančios AEI skverbties daugelyje atskirų mikrosistemų mažėja galimų technologinių tradicinės gamybos sprendimų ir tenka rinktis mažus gamybos įrenginius, kūrenamus mazutu, kuriame nedaug sieros, arba lengvąja alyva;
                        
                     
                           e)
                        
                        
                           naujos energijos gamybos viešųjų pirkimų procedūros ilgai trunka. Nuo leidimo išdavimo iki tol, kol pradeda veikti energijos gamybos įrenginiai, praeina dveji su puse ar treji metai;
                        
                     
                           f)
                        
                        
                           dėl rengiamų planų statyti jungiamąsias Graikijos jungtinės sistemos ir NS atskirų mikrosistemų linijas mažėja suinteresuotumas investuoti į NS tradicinius gamybos pajėgumus. Jungiamųjų linijų su Kikladomis ir Kreta projektai jau suplanuoti.
                        
                     
         
               (21)
            
            
               Taigi, tenka nuolat priimti nenumatytų atvejų sprendimus, pavyzdžiui, nuomotis mobiliuosius dyzelinu kūrenamus energijos generatorius arba dujų turbinas. Tai, kad kiekvienu atskiru atveju reikia leidimo patenkinti nenumatytus gamybos poreikius, netinkama, nes dėl to tenka neekonomiškai nuomotis įrangą, užuot ją įsigijus. Prašyme pateikti keli pavyzdžiai, kai dėl nenumatytų įvykių teko ilgiau naudoti mobiliuosius energijos generatorius.
            
         
               (22)
            
            
               Prašyme nurodytos šios problemos, susijusios su NS atskirų elektros energijos sistemų rinkos atvėrimu:
               
                           a)
                        
                        
                           kad būtų galima atverti rinką, NS atskirose sistemose reikės išplėtoti ir įrengti specifinę infrastruktūrą. Išplėtojus šią infrastruktūrą reikės įrengti kontrolės centrus, valdančius: i) kasdienį gamybos planavimą ir ii) rinkos atsiskaitymą kiekvienoje atskiroje sistemoje, paskirstant kiekvienos atskiros sistemos gamybos sąnaudas ten veikiantiems tiekėjams.
                           Būtina infrastruktūra yra brangi, padengti sąnaudas tenka vartotojams;
                        
                     
                           b)
                        
                        
                           dėl NS VPĮ elektros energijos mažmeninės kainos kiekvienos kategorijos vartotojams yra vienodos visoje Graikijos teritorijoje. Todėl didesnės gamybos sąnaudos NS, palyginti su gamybos jungtinėje sistemoje sąnaudomis, turi būti susigrąžintos iš NS veikiančių tiekėjų, paskirstant atitinkamą VPĮ kompensacijos dalį pagal tai, kiek elektros parduota jų vartotojams.
                           Teigiama, kad dėl didelio kiekvienos NS vidutinių metinių kintamųjų gamybos sąnaudų dydžio svyravimo rinkos atsiskaitymo mechanizmas būtų sudėtingas.
                        
                     
         
               (23)
            
            
               Taigi, YPEKA laikosi nuomonės, kad dėl būtinos elektros energijos rinkos veikimo ir priežiūros infrastruktūros plėtojimo ir NS atskirų sistemų rinkos atvėrimo bus patirta išlaidų, nusveriančių naudą, kurią vartotojai galėtų gauti atvėrus rinką.
            
         
               (24)
            
            
               Prašyme nenurodyta data, iki kurios turėtų galioti prašoma nukrypti leidžianti nuostata.
            
         3.   ERI NUOMONĖ
   
   3.1.   NUKRYPTI LEIDŽIANČIOS NUOSTATOS TAIKYMO SRITIS
   3.1.1.   Nuo Direktyvos 2009/72/EB III skyriaus nukrypti leidžianti nuostata
   
   
               (25)
            
            
               ERI laikosi nuomonės, kad pagal 44 straipsnio 1 dalį nuo III skyriaus nukrypti leidžianti nuostata neturėtų būti susijusi su naujų energijos gamybos pajėgumų, kurie galimi atskiroje sistemoje, įrengimu, o tik su esamų gamybos pajėgumų atnaujinimu, modernizavimu arba plėtra. Esamus gamybos pajėgumus sudaro NS jau veikiančios arba statomos elektrinės. Bet kuri nauja elektrinė, kuri bus pastatyta tose salose, laikoma naujais gamybos pajėgumais.
            
         
               (26)
            
            
               ERI pažymi, kad nepriklausomi energijos gamintojai (toliau – NEG) (t. y. ne PPC) pastaruosius du dešimtmečius labai domėjosi AEI ir kogeneracinių jėgainių plėtra visose atskirose mikrosistemose. Taigi, neturėtų būti ribojama trečiųjų šalių prieiga prie visų NS energijos sistemų, kai tai susiję su AEI ir bendros šilumos ir elektros energijos gamybos plėtra.
            
         
               (27)
            
            
               ERI teigia, kad neprieštarauja leidimui taikyti nukrypti leidžiančią nuostatą dėl naujų tradicinių elektrinių aktyvavimo, jeigu tik laikomasi tam tikrų sąlygų. Tačiau Direktyvos 2009/72/EB 44 straipsnio 1 dalyje nenumatyta galimybė leisti nukrypti leidžiančią nuostatą taikyti naujiems pajėgumams.
            
         
               (28)
            
            
               ERI mano, kad esamų tradicinių elektrinių pajėgumų plėtra daugiausia susijusi su trumpalaikiu pajėgumų trūkumu NS, ypač per didelės paklausos laikotarpius (pvz., vasaros piko laikotarpius), kuris atsiranda dėl esamų įrenginių netikėtų gedimų arba naujų pajėgumų įrengimo vilkinimo. Dėl tokio plėtros turi būti rengiamas viešas konkursas pagal Direktyvos 2009/72/EB 8 straipsnį. Konkursas trunka ilgai ir netinka dėl poreikio skubėti susidarius nenumatytoms aplinkybėms.
            
         
               (29)
            
            
               ERI sutinka, kad PPC turėtų pasirūpinti visomis tokiomis nenumatytomis aplinkybėmis. Atsižvelgiant į tai, kad PPC gali perkelti mobiliuosius tradicinius įrenginius iš salų, kuriose yra pajėgumų perteklius, į salas, kuriose pajėgumų trūksta, šis sprendimas galėtų būti ir ekonomiškiausias.
            
         
               (30)
            
            
               ERI pabrėžia, kad taikant bet kurią nukrypti leidžiančią nuostatą turi būti galima nustatyti tinkamą licencijų išdavimo procedūrą nenumatytų aplinkybių atvejams ir, konkrečiai, kuriuos Direktyvos 2009/72/EB 7 straipsnyje nurodytus kriterijus turėtų nagrinėti kompetentingos licencijų išdavimo institucijos.
            
         
               (31)
            
            
               ERI mano, kad taikyti nukrypti leidžiančią nuostatą turėtų būti leista ribotą laikotarpį, pavyzdžiui, ne ilgiau negu 10 metų.
            
         3.1.2.   Nuo direktyvos VIII skyriaus nukrypti leidžianti nuostata
   
   
               (32)
            
            
               Pasak ERI, elektros energijos tiekimas NS praktiškai yra susijęs su NS VPĮ ir NS VPĮ kompensacija, nes i) elektros energijos gamybos sąnaudos NS yra daug didesnės negu žemyninėje dalyje ir ii) Graikijos valstybė reikalauja, kad kainos kiekvienos kategorijos vartotojams būtų vienodos visoje šalies teritorijoje.
            
         
               (33)
            
            
               NS kodekse numatyta NS įrengti tam tikrus kas valandą matuojančius matavimo ir registravimo įrenginius, energijos valdymo ir kontrolės centrus, stebėsenos ir susijusias IT sistemas. ERI mano, kad ši infrastruktūra yra būtina:
               
                           a)
                        
                        
                           siekiant užtikrinti, kad VPĮ išlaidos būtų skaidrios, nediskriminacinės ir jas būtų galima patikrinti;
                        
                     
                           b)
                        
                        
                           kad tinkamai veiktų pačios elektros energijos sistemos ir jas būtų galima patikimai valdyti, siekiant taikyti ekonomiškiausią veikimo režimą ir taip gerokai sumažinti NS VPĮ mokesčius elektros energijos vartotojams;
                        
                     
                           c)
                        
                        
                           siekiant užtikrinti didesnę AEI ir bendros šilumos ir elektros energijos gamybos skverbtį, įskaitant AEI technologijas ir sudėtingus bei specialius jų valdymo reikalavimus, pavyzdžiui, AEI su saugyklomis, saulės šiluminės energijos įrenginiai ir pan.;
                        
                     
                           d)
                        
                        
                           siekiant garantuoti būtiną atskirų sistemų valdymo skaidrumą ir taip užtikrinti, kad nebūtų diskriminuojamas nė vienas rinkos dalyvis, ypač gamintojai.
                        
                     
         
               (34)
            
            
               Todėl ERI teigia, kad, nepaisant to, ar veikti atskiroje mikrosistemoje licencijas turi vienas, ar daugiau tiekėjų, ši infrastruktūra privalo būti įrengta NS atskirose sistemose.
            
         
               (35)
            
            
               Manoma, kad apskaičiuotos šios infrastruktūros įrengimo išlaidos neviršytų 20–30 mln. EUR visose NS, įskaitant Kretą ir Rodą. ERI mano, kad ši suma yra pagrįsta, ypač atsižvelgiant į laukiamą naudą, t. y. NS VPĮ skaidrumo ir patikrinimo užtikrinimą, taip pat patikimą ir kontroliuojamą atskirų elektros energijos sistemų eksploatavimą.
            
         
               (36)
            
            
               Priešingai nei YPEKA, ERI laikosi nuomonės, kad licencijas veikti tam tikroje NS atskiroje sistemoje suteikus daugiau negu vienam tiekėjui nebus patirta labai didelių papildomų reikiamos infrastruktūros išlaidų, nes tos infrastruktūros bet kokiu atveju jau reikia kasdieniam NS esančių gamybos įrenginių veiklos planavimui, rinkos atsikaitymui ir NS VPĮ vykdymui.
            
         
               (37)
            
            
               Be to, ERI mano, kad, leidus veikti daugiau negu vienam tiekėjui, NS esantys vartotojai gautų didelės papildomos naudos.
            
         
               (38)
            
            
               Taigi, ERI laikosi nuomonės, kad alternatyvių tiekėjų pašalinimas iš NS rinkų visam laikui negali būti pateisintas. Tikimasi, kad minėtos būtinos infrastruktūros įrengimas bus baigtas per trejus–penkerius metus. ERI neprieštarautų dėl galimo nukrypti leidžiančios nuostatos taikymo tik per šį laikotarpį, jo nebepratęsiant.
            
         
               (39)
            
            
               ERI toliau pažymi, kad, jeigu keistųsi bet kurios NS atskiros sistemos statusas ir ji nebepatektų į mažų atskirų sistemų arba atskirų mikrosistemų kategoriją, nukrypti leidžianti nuostata turėtų būti savaime nebetaikoma. Tai gali nutikti, jeigu NS atskiros sistemos būtų sujungtos su Graikijos jungtine sistema.
            
         4.   VERTINIMAS
   
   4.1.   TEISINIS PRAŠYMO PAGRINDAS
   
               (40)
            
            
               Direktyvos 2009/72/EB 44 straipsnio 1 dalyje numatyta galimybė nukrypti nuo tam tikrų direktyvos nuostatų, kai nukrypti leidžianti nuostata taikoma mažoms atskiroms sistemoms arba atskiroms mikrosistemoms.
            
         
               (41)
            
            
               Pagal Direktyvos 2009/72/EB 2 straipsnio 26 dalį maža atskira sistema – sistema, kurios suvartojimas 1996 m. buvo mažesnis nei 3 000 GWh, kai mažiau kaip 5 % per metus suvartotos elektros energijos gaunama sujungiant ją su kitomis sistemomis.
            
         
               (42)
            
            
               Pagal Direktyvos 2009/72/EB 2 straipsnio 27 dalį, atskira mikrosistema – sistema, kurios suvartojimas 1996 m. buvo mažesnis nei 500 GWh, kai ji nėra sujungiama su kitomis sistemomis.
            
         
               (43)
            
            
               Prašyme nurodytas atskiras sistemas sudaro viena ir, retkarčiais, kelios NS (žr. lentelės 1 ir 2 skiltis). NET jeigu atskirą sistemą sudaro kelios tarpusavyje sujungtos NS, elektros energijos sistema tose tarpusavyje sujungtose NS yra atskira tuo požiūriu, kad ji nesujungta su jokia kita elektros energijos sistema.
            
         
               (44)
            
            
               Prašyme teigiama, kad 31 iš 32 atskirų sistemų yra atskira mikrosistema, iš kurių didžiausia yra Rodo sistema. Atskiros mikrosistemos, dėl kurių pateiktas prašymas, sudaro 5,24 % viso Graikijoje 2010 m. parduoto elektros energijos kiekio. Kretos atskira sistema laikoma maža atskira sistema. 2010 m. Kretos elektros energijos paklausa sudarė 3,01 % Graikijos elektros energijos paklausos.
               
                  Metinė paklausa pagal atskiras sistemas
               
               
                            
                        
                        
                            
                        
                        
                           Metinė paklausa (MWh)
                        
                        
                           Metinė paklausa 1996 m.
                        
                     
                           AS pavadinimas
                        
                        
                           NS, sudarančios AS dalį
                        
                        
                           1996
                        
                        
                           2003
                        
                        
                           2010
                        
                        
                           2013
                        
                        
                           < 3 000 GWh
                        
                        
                           < 500 GWh
                        
                     
                           Kreta
                        
                        
                            
                        
                        
                           1 562 300
                        
                        
                           2 444 543
                        
                        
                           3 014 392
                        
                        
                           2 825 132
                        
                        
                           Taip
                        
                        
                           Ne
                        
                     
                           Rodas
                        
                        
                           Rodas
                           Chalkė
                        
                        
                           386 630
                        
                        
                           650 115
                        
                        
                           764 401
                        
                        
                           760 658
                        
                        
                           Taip
                        
                        
                           Taip
                        
                     
                           Kosas-Kalimnas
                        
                        
                           Kosas
                           Kalimnas
                           Lipsai
                           Leras
                           Nisiras-Gialė
                           Tilas
                           Telendas
                           Pserimas
                        
                        
                           156 340
                        
                        
                           281 574
                        
                        
                           351 959
                        
                        
                           352 984
                        
                        
                           Taip
                        
                        
                           Taip
                        
                     
                           Lesbas
                        
                        
                           Lesbas
                        
                        
                           153 650
                        
                        
                           259 552
                        
                        
                           308 454
                        
                        
                           288 230
                        
                        
                           Taip
                        
                        
                           Taip
                        
                     
                           Chijas
                        
                        
                           Chijas
                           Psara
                           Oinusos
                        
                        
                           110 480
                        
                        
                           180 868
                        
                        
                           214 449
                        
                        
                           200 042
                        
                        
                           Taip
                        
                        
                           Taip
                        
                     
                           Paras
                        
                        
                           Paras
                           Antiparas
                           Naksas
                           Iraklija
                           Kufonisis
                           Schinusa
                           Ijas
                           Sikinas
                           Folegandras
                        
                        
                           95 340
                        
                        
                           164 761
                        
                        
                           208 206
                        
                        
                           194 740
                        
                        
                           Taip
                        
                        
                           Taip
                        
                     
                           Samas
                        
                        
                           Samas
                           Furnai
                           Timena
                        
                        
                           90 170
                        
                        
                           136 283
                        
                        
                           151 017
                        
                        
                           137 315
                        
                        
                           Taip
                        
                        
                           Taip
                        
                     
                           Siras
                        
                        
                           Siras
                        
                        
                           56 920
                        
                        
                           100 429
                        
                        
                           107 270
                        
                        
                           95 302
                        
                        
                           Taip
                        
                        
                           Taip
                        
                     
                           Tyra
                        
                        
                           Tyra
                           Tyrasija
                        
                        
                           47 680
                        
                        
                           88 073
                        
                        
                           117 957
                        
                        
                           120 199
                        
                        
                           Taip
                        
                        
                           Taip
                        
                     
                           Mikonas-Delas
                        
                        
                           Mikonas-Delas
                        
                        
                           45 740
                        
                        
                           78 049
                        
                        
                           115 071
                        
                        
                           112 978
                        
                        
                           Taip
                        
                        
                           Taip
                        
                     
                           Lemnas
                        
                        
                           Lemnas
                        
                        
                           35 650
                        
                        
                           55 340
                        
                        
                           62 710
                        
                        
                           59 672
                        
                        
                           Taip
                        
                        
                           Taip
                        
                     
                           Karpatas
                        
                        
                           Karpatas
                           Kasas
                        
                        
                           26 580
                        
                        
                           30 397
                        
                        
                           37 829
                        
                        
                           36 931
                        
                        
                           Taip
                        
                        
                           Taip
                        
                     
                           Milas
                        
                        
                           Milas
                           Kimolas
                        
                        
                           15 460
                        
                        
                           37 331
                        
                        
                           45 819
                        
                        
                           45 402
                        
                        
                           Taip
                        
                        
                           Taip
                        
                     
                           Ikarija
                        
                        
                           Ikarija
                        
                        
                           13 110
                        
                        
                           24 359
                        
                        
                           28 845
                        
                        
                           27 613
                        
                        
                           Taip
                        
                        
                           Taip
                        
                     
                           Skiras
                        
                        
                           Skiras
                        
                        
                           9 380
                        
                        
                           14 053
                        
                        
                           16 150
                        
                        
                           14 782
                        
                        
                           Taip
                        
                        
                           Taip
                        
                     
                           Patmas
                        
                        
                           Patmas
                        
                        
                           8 770
                        
                        
                           13 988
                        
                        
                           16 738
                        
                        
                           17 020
                        
                        
                           Taip
                        
                        
                           Taip
                        
                     
                           Sifnas
                        
                        
                           Sifnas
                        
                        
                           6 540
                        
                        
                           13 180
                        
                        
                           17 966
                        
                        
                           16 521
                        
                        
                           Taip
                        
                        
                           Taip
                        
                     
                           Simė
                        
                        
                           Simė
                        
                        
                           5 250
                        
                        
                           9 819
                        
                        
                           15 054
                        
                        
                           14 662
                        
                        
                           Taip
                        
                        
                           Taip
                        
                     
                           Amorgas
                        
                        
                           Amorgas
                        
                        
                           3 840
                        
                        
                           7 284
                        
                        
                           9 816
                        
                        
                           9 072
                        
                        
                           Taip
                        
                        
                           Taip
                        
                     
                           Kitnas
                        
                        
                           Kitnas
                        
                        
                           3 610
                        
                        
                           7 089
                        
                        
                           8 309
                        
                        
                           7 991
                        
                        
                           Taip
                        
                        
                           Taip
                        
                     
                           Serifas
                        
                        
                           Serifas
                        
                        
                           2 830
                        
                        
                           6 793
                        
                        
                           8 162
                        
                        
                           7 654
                        
                        
                           Taip
                        
                        
                           Taip
                        
                     
                           Astipalėja
                        
                        
                           Astipalėja
                        
                        
                           2 470
                        
                        
                           5 283
                        
                        
                           6 997
                        
                        
                           6 670
                        
                        
                           Taip
                        
                        
                           Taip
                        
                     
                           Megistė
                        
                        
                           Megistė
                        
                        
                           770
                        
                        
                           1 863
                        
                        
                           2 751
                        
                        
                           3 005
                        
                        
                           Taip
                        
                        
                           Taip
                        
                     
                           Agios Efstratijas
                        
                        
                           Agios Efstratijas
                        
                        
                           540
                        
                        
                           937
                        
                        
                           1 058
                        
                        
                           1 075
                        
                        
                           Taip
                        
                        
                           Taip
                        
                     
                           Anafė
                        
                        
                           Anafė
                        
                        
                           400
                        
                        
                           858
                        
                        
                           1 110
                        
                        
                           1 179
                        
                        
                           Taip
                        
                        
                           Taip
                        
                     
                           Otonai
                        
                        
                           Otonai
                        
                        
                           330
                        
                        
                           588
                        
                        
                           674
                        
                        
                           632
                        
                        
                           Taip
                        
                        
                           Taip
                        
                     
                           Erikusa
                        
                        
                           Erikusa
                        
                        
                           220
                        
                        
                           452
                        
                        
                           710
                        
                        
                           746
                        
                        
                           Taip
                        
                        
                           Taip
                        
                     
                           Agatonisis
                        
                        
                           Agatonisis
                        
                        
                           190
                        
                        
                           388
                        
                        
                           522
                        
                        
                           642
                        
                        
                           Taip
                        
                        
                           Taip
                        
                     
                           Donusa
                        
                        
                           Donusa
                        
                        
                           180
                        
                        
                           417
                        
                        
                           676
                        
                        
                           690
                        
                        
                           Taip
                        
                        
                           Taip
                        
                     
                           Antikityra
                        
                        
                           Antikityra
                        
                        
                           70
                        
                        
                           199
                        
                        
                           228
                        
                        
                           241
                        
                        
                           Taip
                        
                        
                           Taip
                        
                     
                           Arkai-Maratis
                        
                        
                           Arkai-Maratis
                        
                        
                           0
                        
                        
                           175
                        
                        
                           248
                        
                        
                           312
                        
                        
                           Taip
                        
                        
                           Taip
                        
                     
                           Gavdas
                        
                        
                           Gavdas
                        
                        
                           0
                        
                        
                           0
                        
                        
                           365
                        
                        
                           471
                        
                        
                           Taip
                        
                        
                           Taip
                        
                     
         
               (45)
            
            
               Lentelėje išvardytos prašyme nurodytos atskiros sistemos ir pateikta tam tikra informacija apie kiekvieną jų. Remiantis šia informacija galima daryti išvadą, kad visose atskirose sistemose, išskyrus Kretos, 1996 m. elektros energijos paklausa buvo tokia, kad jas reikia priskirti atskiroms mikrosistemoms pagal Direktyvos 2009/72/EB 2 straipsnio 27 dalį. Dėl Kretos papildomai reikia paminėti, kad – be to, kad Kreta buvo ir tebėra nesujungta su jokia kita elektros energijos sistema, – procentinė per jungiamąsias linijas patenkintos paklausos dalis buvo ir tebėra nulinė, t. y. mažesnė negu 5 % Taigi, pagal Direktyvos 2009/72/EB 2 straipsnio 26 dalį Kreta yra maža atskira sistema.
            
         
               (46)
            
            
               ERI nuomonėje nebuvo jokių pastabų dėl prašyme nurodytų atskirų sistemų.
            
         
               (47)
            
            
               Todėl Komisija daro išvadą, kad visos pirmiau pateiktos lentelės 1 skiltyje nurodytos atskiros sistemos yra atskiros mikrosistemos pagal Direktyvos 2009/72/EB 2 straipsnio 27 dalį, išskyrus Kretą, kuri yra maža atskira sistema pagal Direktyvos 2009/72/EB 2 straipsnio 26 dalį.
            
         4.2.   ESMINĖS TRADICINIŲ ELEKTRINIŲ EKSPLOATAVIMO ATSKIROSE MIKROSISTEMOSE PROBLEMOS
   
               (48)
            
            
               Komisija mano, kad dėl tradicinių elektrinių eksploatavimo atskirose mikrosistemose kyla didelių problemų. Visų pirma, tai lemia šie dalykai:
               
                           a)
                        
                        
                           Dėl apkrovos, kurią reikia užtikrinti salose, dydžio negali būti įrengtos didesnės, efektyvesnės ir ekonomiškesnės elektrinės; jos taip pat negali būti įrengtos dėl to, kad norint, jog atskiros sistemos galėtų veikti užtikrinant priimtiną saugumą, negalima pasikliauti tik viena elektrine.
                           Nė vienoje atskiroje mikrosistemoje metinė pikinė vertė 2013 m. neviršijo 188,5 MW. Pikinės apkrovos vidurkis ir mediana – atitinkamai 20,8 ir 4,2 MW – yra dar mažesni.
                           Nė vienos tradicinės elektrinės, dabar įrengtos atskirose mikrosistemose, galia nėra didesnė nei 27 MW. Elektrinių dydžio vidurkis ir mediana – atitinkamai 3,9 ir 1,1 MW – yra gerokai mažesni.
                           Dėl apkrovos, kurią reikia užtikrinti, mažumo ir smarkiai kintančios paklausos, kurią dar labiau veikia didėjanti AEI skverbtis, mažėja ir tradicinių elektrinių technologijų, kurias būtų galima naudoti atskirose mikrosistemose, pasirinkimas.
                           Visi tradicinės elektros energijos gamybos įrenginiai NS atskirose sistemose kūrenami dyzelinu arba mazutu.
                        
                     
                           b)
                        
                        
                           Metinės apkrovos koeficientai visose atskirose mikrosistemose yra maži. 2012 m. nė vienoje atskiroje mikrosistemoje apkrovos koeficientas nebuvo didesnis už 0,54. Pikinės apkrovos vidurkis ir mediana yra dar mažesni (abi vertės – 0,38). Atsižvelgiant į AEI teikiamą pirmumą ir į tai, kad čia nurodyti apkrovos koeficientai atspindi visą atskirų mikrosistemų elektros energijos sistemą, NS tradicinių elektrinių apkrovos koeficientas yra dar mažesnis.
                           Graikijos jungtinės sistemos apkrovos koeficientas paprastai yra maždaug 50 % visų įrenginių atveju ir 65 % šiluminių įrenginių atveju (6).
                           Metinės apkrovos koeficientas rodo, kiek elektrinių per tam tikrus metus buvo faktiškai naudojama, taigi jis rodo, kiek jos gali duoti pelno.
                           Dėl didėjančios AEI skverbties dar labiau sumažės tradicinių elektrinių apkrova.
                        
                     
                           c)
                        
                        
                           Yra keli projektai, kuriais siekiama NS, ypač Kikladas ir Kretą, sujungti su žemyninės Graikijos jungtine sistema. Kaip jau minėta, NS tradicinės elektrinės ne tokios efektyvios kaip jungtinėje sistemoje įrengtos elektrinės, todėl vargu ar jos bus ekonomiškai perspektyvios, kai NS, kuriose jos įrengtos, bus sujungtos.
                           Galimybė, kad atskira sistema bus sujungta, yra svarbus veiksnys, dėl kurio mažėja paskatos investuoti į tradicinius pajėgumus NS.
                        
                     
                           d)
                        
                        
                           Palyginti maža apkrova, kurią reikia užtikrinti, reiškia, kad palyginti maži paklausos pokyčiai greičiausiai paveiks gamybos pajėgumus, kurių reikia konkrečioje atskiroje sistemoje. Tai, kad nėra jungčių pajėgumų, reiškia, kad gamybos pajėgumai atskiroje mikrosistemoje neišvengiamai turi atitikti visus paklausos pokyčius.
                           Dėl šio veiksnio didėja poreikis skubiai ir lanksčiai reaguoti į ilgesnio laikotarpio paklausos pokyčius.
                           Toks lankstumo poreikis dar labiau didėja dėl to, kad suvokiama, kaip sunku NS rasti tradicinėms elektrinėms tinkamų vietų, ir dėl licencijų bei leidimų išdavimo procedūrų trukmės.
                        
                     
                           e)
                        
                        
                           Didžiausios ir mažiausios paklausos santykis 2012 m. (7) visose atskirose mikrosistemose buvo bent 3,35, bet konkrečioje atskiroje mikrosistemoje jis buvo didesnis, dažnai – daug didesnis. Iš tikrųjų, didžiausios ir mažiausios paklausos santykio vidurkis ir mediana yra 6,27 ir 5,98.
                           Didžiausios ir mažiausios paklausos santykis 2010 m. Graikijos jungtinėje sistemoje buvo maždaug 3.
                           Didesnis didžiausios ir mažiausios paklausos santykis atspindi gamybos pajėgumų lankstumo ir rezervinių gamybos pajėgumų, kurie (net ir konkrečiais metais) turi būti atskiroje sistemoje, laipsnį.
                           Šiuo atžvilgiu verta pažymėti, kad 2012 m. beveik 60 % atskirų mikrosistemų naudotasi mobiliaisiais energijos generatoriais.
                        
                     
         
               (49)
            
            
               Todėl Komisija daro išvadą, kad yra esminių problemų, susijusių su tradicinių elektrinių eksploatavimu lentelėje nurodytose NS atskirose sistemose.
            
         4.3.   PRAŠOMOS NUO III SKYRIAUS NUKRYPTI LEIDŽIANČIOS NUOSTATOS VERTINIMAS
   4.3.1.   Nuo III skyriaus nuostatų nukrypti leidžianti nuostata negali būti taikoma naujiems pajėgumams.
   
   
               (50)
            
            
               Pagal Direktyvos 2009/72/EB 44 straipsnio 1 dalį leisti taikyti nuo III skyriaus nuostatos nukrypti leidžiančias nuostatas galima tik tada, kai tai susiję su esamų pajėgumų atnaujinimu, modernizavimu ir plėtra.
            
         
               (51)
            
            
               Taigi, nuo Direktyvos 2009/72/EB III skyriaus nuostatų nukrypti leidžianti nuostata negali būti taikoma naujiems pajėgumams.
            
         
               (52)
            
            
               Kadangi NS atskiros sistemos yra skirstymo tinklai, jeigu taikant leidimų dėl naujų pajėgumų išdavimo tvarką nepavyktų tinkamai išduoti leidimų dėl naujų NS atskirų sistemų pajėgumų, Graikijos valdžios institucijos gali svarstyti, ar nederėtų taikyti Direktyvos 2009/72/EB 7 straipsnio 3 dalies nuostatų ir naujiems mažiems tradiciniams pajėgumams. Tokie maži tradiciniai pajėgumai gali apimti, pavyzdžiui, laikinus gamybos pajėgumus, kurie gali būti naudojami ilgą laiką jų visam laikui nepriskiriant konkrečiai vietai.
            
         4.3.2.   Nuo III skyriaus nuostatų nukrypti leidžianti nuostata negali būti taikoma Kretai.
   
   
               (53)
            
            
               Kaip minėta, visos NS yra atskiros mikrosistemos, išskyrus Kretą, kuri ji yra atskira maža sistema.
            
         
               (54)
            
            
               Taigi, nuo Direktyvos 2009/72/EB III skyriaus nuostatų nukrypti leidžianti nuostata negali būti taikoma Kretai.
            
         4.3.3.   Nuo III skyriaus nuostatų nukrypti leidžianti nuostata neapima AEI ir kogeneracinių jėgainių.
   
   
               (55)
            
            
               Prašyme aiškiai nenurodyta, kad prašoma nukrypti leidžianti nuostata yra susijusi tik su tradicinėmis elektrinėmis.
            
         
               (56)
            
            
               Tačiau Įstatymo Nr. 4001/2011 133 straipsnio 3 dalyje aiškiai nurodyta, kad į išskirtinės gamybos licencijos, kuri gali būti suteikta PPC, taikymo sritį nepatenka elektros energija, pagaminta naudojant atsinaujinančiuosius energijos išteklius, didelio naudingumo kogeneracines arba mišriąsias jėgaines, taip pat gamintojų savoms reikmėms pagaminta elektros energija. Tas pat nustatyta NS kodekso 225 straipsnyje.
            
         
               (57)
            
            
               Be to, pateiktas pagrindimas siejamas tik su didelėmis tradicinių elektrinių eksploatavimo problemomis. Tiesą sakant, argumentuojama, kad tos elektrinės patiria didelių problemų, inter alia,dėl padidėjusios AEI skverbties.
            
         
               (58)
            
            
               Taigi, net jeigu prašyme būtų prašoma leisti taikyti nuo Direktyvos 2009/72/EB III skyriaus nuostatų nukrypti leidžiančią nuostatą gamybos įrenginiams, kurie nėra tradicinės elektrinės, nebūtų galima leisti taikyti nukrypti leidžiančią nuostatą, nes nepateikta jokios pagrindžiamosios informacijos.
            
         4.3.4.   Nukrypti leidžiančią nuostatą gali būti leista taikyti leidimui atnaujinti, modernizuoti ir plėsti esamus pajėgumus.
   
   
               (59)
            
            
               Atsižvelgiant į minėtas esmines problemas, susijusias su tradicinių elektrinių eksploatavimu mažose atskirose sistemose, gali būti leista nukrypti leidžiančią nuostatą taikyti esamų tradicinių pajėgumų leidimui, jeigu tai susiję su esamų tradicinių pajėgumų atnaujinimu, modernizavimu ir plėtra. Toks leidimas gali būti suteiktas tiesiogiai PPC.
            
         
               (60)
            
            
               Taikant šią nukrypti leidžiančią nuostatą:
               
                           a)
                        
                        
                           esami tradiciniai gamybos pajėgumai apima tradicinių gamybos pajėgumų statybos projektus, kuriems ERI jau išdavė licenciją ir licencija nebuvo panaikinta šio sprendimo įsigaliojimo dieną;
                        
                     
                           b)
                        
                        
                           visiškas pagrindinių gamybos pajėgumų išmontavimas esamoje vietoje ir jų pakeitimas naujais elektros energijos gamybos įrenginiais laikomas naujų pajėgumų statyba;
                        
                     
                           c)
                        
                        
                           laikinų gamybos pajėgumų įrengimas esamų pajėgumų ribose yra esamų pajėgumų plėtra.
                        
                     
         
               (61)
            
            
               Tačiau nėra priežasčių taikyti nuo kriterijų ir sąlygų (pavyzdžiui, nustatytų Direktyvos 2009/72/EB 7 straipsnio 2 dalyje), kuriomis leidimas suteiktas PPC, nukrypti leidžiančią nuostatą.
            
         
               (62)
            
            
               Be to, jeigu nukrypti leidžianti nuostata būtų taikoma tiesiogiai PPC, svarbu, kad sąlygose būtų nustatyti įpareigojimai, susiję su laiku, iki kurio tradicinė elektrinė, kuriai išduotas leidimas, turi veikti visu pajėgumu, taip pat turi būti įtrauktos nuostatos, kuriomis būtų užtikrintas visiškas ir veiksmingas tokių įpareigojimų laikymasis. Baigus galioti tokiam tiesioginiam leidimui, ERI nuožiūra jo galiojimas gali būti pratęstas, bet tik jeigu jis baigė galioti dėl priežasčių, kurios visiškai nepriklauso nuo PPC. Leidimui baigus galioti, ERI turėtų rengti leidimo išdavimo procedūrą, visiškai atitinkančią Direktyvos 2009/72/EB 7 straipsnio 1 dalį, taigi įskaitant ir trečiųjų šalių dalyvavimą.
            
         4.3.5.   Nukrypti leidžianti nuostata negali būti taikoma konkursams dėl naujų pajėgumų.
   
   
               (63)
            
            
               Remiantis apibrėžtimi, konkursas pagal Direktyvos 2009/72/EB 8 straipsnį yra susijęs su pajėgumais, kurie dar turi būti pastatyti ir kuriems dar turi būti suteiktas leidimas, taigi, tai yra nauji pajėgumai.
            
         
               (64)
            
            
               Dėl pirmiau nurodytų priežasčių, neturėtų būti leista nukrypti leidžiančią nuostatą pagal Direktyvos 2009/72/EB 44 straipsnio 1 dalį taikyti naujiems įrenginiams.
            
         4.4.   PRAŠOMOS NUO VIII SKYRIAUS NUKRYPTI LEIDŽIANČIOS NUOSTATOS VERTINIMAS
   4.4.1.   Nuo VIII skyriaus nuostatų nukrypti leidžianti nuostata neapima 32 straipsnio dėl trečiosios šalies prieigos prie sistemos.
   
   
               (65)
            
            
               Prašymas yra susijęs su nuo Direktyvos 2009/72/EB VIII skyriaus nukrypti leidžiančia nuostata, todėl galima manyti, kad jis apima ir prašymą dėl nuo 32 straipsnio dėl trečiosios šalies prieigos prie sistemos nuostatų nukrypti leidžiančios nuostatos.
            
         
               (66)
            
            
               Prašyme nepatikslinta, ar prašoma nukrypti leidžianti nuostata taip pat apima Direktyvos 2009/72/EB 32 straipsnį, taip pat nepateikta jokios tokią nukrypti leidžiančią nuostatą pagrindžiančios informacijos. Vietoj to, Įstatyme Nr. 4001/2011 ir NS kodekse DEDDIE įpareigojamas suteikti trečiosioms šalims nediskriminacinę prieigą prie skirstymo sistemos, eksploatuojamos DEDDIE (pvz., Įstatymo Nr. 4001/2011 127 straipsnis). Taigi, negali būti leista taikyti tokią nukrypti leidžiančią nuostatą.
            
         4.4.2.   Nuo 33 straipsnio dėl rinkos atvėrimo ir abipusiškumo nukrypti leidžianti nuostata
   
   4.4.2.1.   Nėra priežasčių nuolat taikyti nuo Direktyvos 2009/72/EB 33 straipsnio nukrypti leidžiančią nuostatą.
   
   
               (67)
            
            
               Prašyme iš esmės teigiama, kad PPC ir toliau turėtų būti vienintelė tiekėja, turinti licenciją elektros energiją tiekti NS vartotojams, remiantis tuo, kad atskirose mikrosistemose plėtodamas būtiną elektros energijos rinkos veikimo ir priežiūros infrastruktūrą, taip pat infrastruktūrą, būtiną, kad rinką būtų galima atverti trečiųjų šalių tiekėjams, NS operatorius patiria veiklos sąnaudų, kurios nusveria naudą, kurią vartotojai gautų atvėrus rinką.
            
         
               (68)
            
            
               Kaip matyti iš ERI nuomonės, NS įrengta infrastruktūra siekiama užtikrinti, kad pagal esamus įstatymus būtų galima skaidriai, patikrintinai ir be diskriminacijos administruoti NS VPĮ. Be to, infrastruktūros reikia NS atskiroms sistemoms eksploatuoti techniniu ir ekonominiu požiūriu. Vadinasi, kadangi infrastruktūra yra būtina bet kokiu atveju, kad būtų laikomasi tų reikalavimų, nepaisant to, kiek tiekėjų turi licencijas veikti NS, dėl rinkos atvėrimo infrastruktūros sąnaudos nepadidėja.
            
         
               (69)
            
            
               NET jeigu reikėtų panašios infrastruktūros, rinkos atvėrimas iš esmės nėra susijęs su techniniu NS atskirų sistemų eksploatavimu arba NS VPĮ, nes nėra priežastinio ryšio tarp techninio ir ekonominio tų atskirų sistemų eksploatavimo ir NS VPĮ vykdymo pagal atitinkamus teisės aktuose nustatytus reikalavimus ir klausimo, ar vienas, ar keli tiekėjai turi licencijas elektros energiją tiekti NS vartotojams.
            
         
               (70)
            
            
               Teisinga, kad didesnės gamybos sąnaudos NS, palyginti su gamybos jungtinėje sistemoje sąnaudomis, NS veikiantiems tiekėjams turi būti kompensuojamos, paskirstant atitinkamą kompensacijos už NS VPĮ dalį pagal tai, kiek elektros energijos parduota jų vartotojams. Tačiau nustatyti gamybos sąnaudas NS bet kokiu atveju reikia norint nustatyti finansinę kompensaciją už NS VPĮ, neatsižvelgiant į NS veikiančių tiekėjų skaičių.
            
         
               (71)
            
            
               Vienintelis papildomas rinkos atvėrimo reikalavimas yra atitinkamos NS VPĮ kompensacijos dalies skyrimas kiekvienam tiekėjui pagal tai, kiek elektros energijos jis pardavė savo vartotojams. Netgi vartotojų atitinkamų duomenų, visų pirma skaitiklių duomenų, reikia neatsižvelgiant į tai, ar vienas, ar daugiau tiekėjų turi licencijas elektros energiją tiekti NS vartotojams.
            
         
               (72)
            
            
               Vadinasi, norint paskirstyti NS VPĮ kompensaciją tiekėjams, tereikia galimybės priskirti vartotojų skaitiklių duomenis konkrečiam licenciją turinčiam tiekėjui, o tai pirmiausia yra administracinis procesas, pagrįstas informacija, kuri visa arba kurios labai didelė dalis renkama neatsižvelgiant į tai, ar NS rinka atverta. Antra, ši galimybė yra būtina tinkamo kiekvienos elektros energijos tiekimo rinkos veikimo sąlyga. Todėl negali būti sutinkama, kad dėl tokių išlaidų rinkos atvėrimui turi būti taikoma nukrypti leidžianti nuostata, nes tos išlaidos nėra konkrečiai būdingos NS atskirų sistemų eksploatavimui ir yra susijusios su esmine paties eksploatavimo problema.
            
         
               (73)
            
            
               Svarbu pažymėti, kad registrų sudarymas, kad būtų galima priskirti skaitiklių duomenis tiekėjams, yra dalis infrastruktūros, kuri turi būti įdiegta. Kadangi įdiegus visą numatytą infrastruktūrą bus lengviau optimaliai eksploatuoti atskiras elektros energijos sistemas, visiškas atitinkamų investicijų realizavimas nėra būtina rinkos atvėrimo sąlyga.
            
         
               (74)
            
            
               Faktas, kad vidutinės metinės kintamosios gamybos sąnaudos kiekvienoje NS gali labai skirtis, yra neesminis. Iš tikrųjų, net jeigu būtų pagrįstas, toks skirtumas yra susijęs su elektros energijos gamybos NS atskirose sistemose sąnaudomis. Nustatyti šią sumą jau dabar reikia NS VPĮ administravimo tikslais, laikantis teisės aktuose nustatytų reikalavimų; be to, tam jokio poveikio neturi licencijas elektros energiją tiekti NS esantiems vartotojams turinčių tiekėjų skaičius. Dar daugiau, atsižvelgiant į tai, kad NS VPĮ administravimas jau dabar yra pagrįstas mėnesine sistema, atskirai taikoma kiekvienai atskirai sistemai, sunku suvokti, kad dėl didelių metinių skirtumų kiekvienoje NS gali kilti esminių problemų.
            
         
               (75)
            
            
               Remiantis tuo, kas pasakyta, tiekėjų, turinčių licencijas elektros energiją tiekti NS vartotojams, skaičius iš esmės nesusijęs nei su techniniu ir ekonominiu atskirų sistemų eksploatavimu, nei su NS VPĮ vykdymu laikantis teisės aktuose nustatytų reikalavimų.
            
         
               (76)
            
            
               Be to, galima pažymėti, kad rinkos atvėrimas duoda naudos, kuri nusveria rinkos atvėrimo sąnaudas, jeigu jų būtų. Kaip pažymi ERI, alternatyvūs tiekėjai NS galėtų suteikti didelės papildomos naudos NS vartotojams derindami kitų paslaugų teikimą su elektros energijos tiekimu.
            
         
               (77)
            
            
               Todėl prašymas nuolat taikyti nuo 33 straipsnio nukrypti leidžiančią nuostatą neturėtų būti patenkintas.
            
         4.4.2.2.   Direktyvos 2009/72/EB 33 straipsnio netaikymo atskiroms sistemoms trukmės apribojimas
   
   
               (78)
            
            
               Atsižvelgiant į tai, kas pasakyta, reikia pripažinti, kad, norint atverti rinką, reikia tam tikro praktinio pasirengimo, kad NS atskiros sistemos galėtų būti eksploatuojamos visiškai pagal NS kodeksą. Praktinės su rinkos atvėrimu susijusios problemos gali būti susijusios su tuo, kad nėra registrų, kurių reikia, kad skaitiklius ir skaitiklių duomenims būtų galima priskirti tiekėjams, arba su tuo, kad dar nėra optimalios infrastruktūros konfigūracijos. Remiantis tuo, gali būti numatyta leisti taikyti nuo Direktyvos 2009/72/EB 33 straipsnio nukrypti leidžiančią nuostatą, kurios galiojimo trukmė būtų ribota.
            
         
               (79)
            
            
               Vertinant tokios nuo VIII skyriaus nukrypti leidžiančios nuostatos trukmę, svarbūs šie du dalykai:
               
                           a)
                        
                        
                           kaip jau minėta, svarbiausias dalykas, kurio reikia, kad NS būtų galima atverti rinką, yra NS registras, kuriuo naudojantis skaitiklių duomenis būtų galima priskirti konkrečiam tiekėjui. NS kodekso 372 straipsnio 4 dalyje nustatyta, kad šiam tikslui reikalingas registras bus baigtas rengti vėliausiai po 2 metų nuo NS kodekso įsigaliojimo. Praktiniu požiūriu registras yra būtina sąlyga rinkai atverti;
                        
                     
                           b)
                        
                        
                           visiškas įgyvendinus investicijų programą, skirtą įrangai, kuri turi būti įrengta NS, tikrai būtų lengviau praktiškai vykdyti NS rinkos atvėrimą. Vis dėlto tai nėra būtinas reikalavimas. NS kodekso 237 straipsnio 7 dalyje nustatytas tvarkaraštis, kuriuo remiantis ne vėliau kaip per 5 metus nuo NS kodekso įsigaliojimo visose dabartinėse NS turi būti įrengta papildoma infrastruktūra.
                        
                     
         
               (80)
            
            
               Taigi, nukrypti nuo su rinkos atvėrimu susijusios nuostatos turėtų būti leidžiama bent 2 metus nuo NS kodekso įsigaliojimo, t. y. iki 2016 m. vasario 17 d., kad būtų sudaryti registrai, kurie yra būtinas rinkos atvėrimo reikalavimas. Kadangi visa infrastruktūra turi būti įrengta ne vėliau kaip per 5 metus nuo NS kodekso įsigaliojimo, bet kokiu atveju bet kuriai NS atskirai sistemai taikoma nukrypti leidžianti nuostata turėtų galioti ne ilgiau kaip 5 metus nuo NS kodekso įsigaliojimo, t. y. iki 2019 m. vasario 17 d. Vis dėlto, kadangi nukrypti leidžianti nuostatos taikymas pagrįstas tik tais atvejais, kai tebėra didelių ir esminių rinkos atvėrimo problemų, tiesiogiai susijusių su infrastruktūros investicijų programos neįgyvendinimu NS, turėtų būti reguliariai tikrinama, ar tokių sunkumų dar yra konkrečioje NS atskiroje sistemoje. Atliekant tokį tikrinimą kriterijumi turi būti laikomas kompetentingų Graikijos valdžios institucijų patvirtintas DEDDIE parengtas reikiamos infrastruktūros įrengimo NS investicijų planas. Todėl šis planas turi būti galutinai parengtas ir patvirtintas iki 2015 m. vasario 17 d.
            
         
               (81)
            
            
               Siekiant be reikalo nevilkinti rinkos atvėrimo, DEDDIE infrastruktūros investicijų planą turėtų patvirtinti ERI, jame pirmenybė turėtų būti teikiama atskiroms Kretos ir Rodo sistemoms, nes jos yra tankiausiai gyvenamos NS.
            
         
               (82)
            
            
               Nuo 2016 m. vasario 17 d. ir vėliau kasmet iki 2019 m. vasario 17 d. turėtų būti rengiama ERI tvirtinama ataskaita, kurioje būtų nurodyta, dėl kokių priežasčių rinka dar neatverta konkrečioje NS atskiroje sistemoje. Ši ataskaita turėtų būti skelbiama ir apie ją turėtų būti pranešama Komisijai.
            
         4.4.3.   Nuo VIII skyriaus nukrypti leidžianti nuostata neapima 34 straipsnio.
   
   
               (83)
            
            
               Prašymas yra susijęs su nuo Direktyvos 2009/72/EB VIII skyriaus nukrypti leidžiančia nuostata, todėl gali būti manoma, kad jis apima ir prašymą leisti taikyti nuo 34 straipsnio dėl tiesioginių linijų, kaip nustatyta Direktyvos 2009/72/EB 2 straipsnio 15 dalyje, nukrypti leidžiančią nuostatą.
            
         
               (84)
            
            
               Prašyme nenurodyta, ar prašoma nukrypti leidžianti nuostata susijusi ir su Direktyvos 2009/72/EB 34 straipsniu.
            
         
               (85)
            
            
               Todėl, net jeigu ketinta prašyti leisti taikyti nuo Direktyvos 2009/72/EB 34 straipsnio nukrypti leidžiančią nuostatą, taikyti tokią nuostatą neturėtų būti leista, nes nepateikta tai pagrindžiančios informacijos.
            
         4.4.4.   Jungiamosios linijos. Nuo III ir VIII skyrių nukrypti leidžiančios nuostatos taikymas
   
   
               (86)
            
            
               Ši nukrypti leidžianti nuostata yra susijusi su atskiromis mikrosistemomis, kurias tiksliai apibūdina tai, kad jos nėra sujungtos su kitomis elektros energijos sistemomis arba mažų atskirų sistemų atveju su jomis sujungtos labai ribotai.
            
         
               (87)
            
            
               Tačiau:
               
                           a)
                        
                        
                           remiantis neseniai patvirtinu Graikijos perdavimo sistemos operatoriaus, nepriklausomo energijos perdavimo operatoriaus ADMIE S.A. (toliau – ADMIE), dešimties metų plėtros planu, Kikladų salų sujungimą tikimasi užbaigti trimis etapais iki 2018 m., o kelios Kikladų salos bus sujungtos su Graikijos jungtine sistema gerokai anksčiau;
                        
                     
                           b)
                        
                        
                           be to, Kretos jungtį tikimasi užbaigti iki 2020 m. Atitinkamos pirmų trejų metų projekto dalys buvo įtrauktos į 2013 m. patvirtintą ADMIE dešimties metų plėtros planą. Galutinis planas turi būti įtrauktas į dešimties metų plėtros planą, kuris bus patvirtintas 2014 m.
                        
                     
         
               (88)
            
            
               Būtina aiškiai nurodyti, kad ši nukrypti leidžianti nuostata savaime nebebus taikoma konkrečiai atskirai sistemai, kai tik pradės visu pajėgumu veikti konkrečios atskiros sistemos ir Graikijos jungtinės sistemos jungtis.
            
         
               (89)
            
            
               DEDDIE 100 % priklauso bendrovei PPC, nors teisiškai ir funkciškai yra atskirtas. Priešingai nei skirstymo sistemos operatoriui, kaip nustatyta Direktyvoje 2009/72/EB, DEDDIE taip pat tenka didelės užduotys eksploatuojant NS atskiras sistemas ir gaminant elektros energiją NS, įskaitant PPC priklausančius tradicinius gamybos pajėgumus, taigi, ir su jais susijusį ekonominį atlygį. Kaip minėta, sujungimas turi įtakos tradicinių elektrinių, dabar įrengtų NS atskirose sistemose, ekonominiam naudingumui.
            
         
               (90)
            
            
               Nukrypti leidžiančios nuostatos gali būti taikomos, jeigu jos yra proporcingos ir jomis neviršijama tai, kas tikrai būtina. Todėl priimant sprendimus, ar sujungti NS atskiras sistemas, būtina teikti aiškias paskatas ir užtikrinti skaidrumą.
            
         
               (91)
            
            
               Įstatymo Nr. 4001/2011 108 straipsnio teigiama:
               „ADMIE SA iki kiekvienų metų kovo 31 d. ERI pateikia dešimties metų Graikijos elektros perdavimo sistemos plėtros planą. <…> Dešimties metų Graikijos elektros perdavimo sistemos plėtros plane visų pirma turi būti: <…> c) pateikta svarbių perdavimo darbų techninė ir finansinė sąnaudų ir naudos analizė <…>, visų pirma <…> dėl salų ir perdavimo sistemos jungiamųjų linijų, įskaitant tvarkaraštį, apskaičiuotų pinigų srautų ir visų investicijų projektų finansavimo reikalavimų.“
            
         
               (92)
            
            
               Siekdamos užtikrinti, kad priimant sprendimus, ar sujungti NS atskiras sistemas, būtų teikiamos aiškios paskatos ir užtikrinamas skaidrumas, Graikijos valdžios institucijos turėtų užtikrinti, kad:
               
                           a)
                        
                        
                           teikiant leidimus dėl esamų arba naujų konkrečios NS atskiros sistemos pajėgumų arba rengiant dėl jų konkursus, ADMIE ir ERI sistemingai apsvarstytų atskiros sistemos, kurios dalis yra NS, sujungimo alternatyvą. Išduoti leidimus dėl esamų arba naujų pajėgumų turėtų būti atsisakoma, jeigu ekonomiškiau yra statyti jungiamąją liniją. Sąnaudos turi apimti visas elektros energijos tiekimo galutiniams vartotojams atskirose sistemose sąnaudas, įskaitant NS VPĮ kompensaciją;
                        
                     
                           b)
                        
                        
                           ADMIE atliktoje svarbių perdavimo darbų sąnaudų ir naudos analizėje, kaip nustatyta Įstatymo Nr. 4001/2011 108 straipsnyje, atsižvelgiama tik į ekonomiškai efektyvias investavimo ir jungčių eksploatavimo sąnaudas. Visų pirma, neturėtų būti atsižvelgiama į prarandamas pajamas arba į NS jau įrengtų tradicinės gamybos įrenginių nuvertėjimą;
                        
                     
                           c)
                        
                        
                           ERI kartu su ADMIE dešimties metų investicijų planu, numatytu Įstatymo Nr. 4001/2011 108 straipsnyje, skelbia bendras elektros energijos tiekimo vartotojams kiekvienoje NS atskiroje sistemoje sąnaudas, įskaitant NS VPĮ kompensaciją. Jeigu jungiamųjų linijų statyba neįtraukiama į ERI patvirtintą ADMIE dešimties metų investicijų planą, numatytą Įstatymo Nr. 4001/2011 108 straipsnyje, ERI savo iniciatyva arba paprastu trečiosios šalies prašymu rengia jungiamosios linijos, sujungiančios vieną ar kelias NS atskiras sistemas, konkursą, kaip nustatyta Direktyvos 2009/72/EB 22 straipsnio 7 dalies b punkte. Jungiamoji linija turėtų būti statoma, jeigu dėl jos statybos sumažėja elektros energijos tiekimo NS vartotojams bendros sąnaudos, įskaitant NS VPĮ kompensaciją;
                        
                     
                           d)
                        
                        
                           ERI nustato aiškų terminą, iki kurio turi būti baigta statyti jungiamoji linija. Jeigu jungiamoji linija nestatoma visai arba nepastatoma iki ERI nustatyto termino, turėtų būti reikalaujama padengti žalą dėl nesutaupytų sąnaudų.
                        
                     
         4.5.   TRUKMĖ
   
               (93)
            
            
               Būtina patikrinti faktus, kuriais grindžiama ši nukrypti leidžianti nuostata, ypač po to, kai jau turės būti baigti vykdyti tam tikrų atskirų sistemų sujungimo planai ir baigsis galutiniai infrastruktūros įrengimo terminai, nustatyti NS kodekso 237 straipsnyje.
            
         
               (94)
            
            
               Todėl bet kuri nukrypti leidžianti nuostata galioja iki 2021 m. sausio 1 d.
            
         4.6.   TAIKYMAS ATGALINE DATA
   
               (95)
            
            
               Kaip minėta, 2012 m. sausio 17 d. prašymu atnaujintas 2003 m. pateiktas pirminis prašymas.
            
         
               (96)
            
            
               Direktyvos 2003/54/EB, panaikintos Direktyva 2009/72/EB, 26 straipsnio 1 dalyje taip pat buvo nuostatos, kuriomis valstybėms narėms leista pateikti prašymą dėl nuo tam tikrų direktyvos nuostatų nukrypti leidžiančių nuostatų tais atvejais, kai kyla didelių problemų dėl mažų atskirų sistemų arba atskirų mikrosistemų eksploatavimo. Remiantis Direktyvos 2009/72/EB 48 straipsniu, nuorodos į panaikintos Direktyvos 2003/54/EB 26 straipsnio 1 dalį laikomos nuorodomis į Direktyvos 2009/72/EB 44 straipsnio 1 dalį.
            
         
               (97)
            
            
               Mažų atskirų sistemų ir atskirų mikrosistemų apibrėžtys, pateiktos Direktyvos 2003/54/EB 2 straipsnio 26 ir 27 dalyse, yra tapačios Direktyvos 2009/72/EB 2 straipsnio 26 ir 27 dalyse pateiktoms apibrėžtims.
            
         
               (98)
            
            
               Abi šios apibrėžtys yra susijusios su elektros energijos paklausa atskirose sistemose 1996 m., kuri nepasikeitė. Be to, Kreta nebuvo sujungta su Graikijos jungtine sistema nei 2003 m., nei 2012 m., ji nebus sujungta ir tuo metu, kai įsigalios šis sprendimas dėl nukrypti leidžiančios nuostatos.
            
         
               (99)
            
            
               Vadinasi, visos į prašymą įtrauktos atskiros mikrosistemos ir mažos atskiros sistemos, kurias galima laikyti atskiromis mikrosistemomis arba mažomis atskiromis sistemomis, buvo tokios, kai buvo pateiktas pradinis prašymas, ir bus tokios, kai įsigalios šis sprendimas dėl nukrypti leidžiančios nuostatos.
            
         
               (100)
            
            
               Todėl nėra jokių teisinių arba faktinių pokyčių, susijusių su mažomis atskiromis sistemomis arba atskiromis mikrosistemomis, kurioms pagal Direktyvą 2003/54/EB ir Direktyvą 2009/72/EB gali būti taikoma nukrypti leidžianti nuostata.
            
         
               (101)
            
            
               Direktyvos 2003/54/EB 26 straipsnio 1 dalies nuostatomis buvo leista taikyti nuo III skyriaus, kuriame pateiktos tokios pat nuostatos dėl leidimų išdavimo naujiems pajėgumams tvarkos ir konkurso dėl naujų pajėgumų, kaip ir Direktyvos 2009/72/EB III skyriuje, nukrypti leidžiančią nuostatą.
            
         
               (102)
            
            
               Direktyvos 2003/54/EB 26 straipsnio 1 dalies nuostatomis buvo leista taikyti nuo III skyriaus, kuriame pateiktos tokios pat nuostatos dėl trečiųjų šalių prieigos prie tinklo, rinkos atvėrimo ir tiesioginių linijų, kaip ir Direktyvos 2009/72/EB III skyriuje, nukrypti leidžiančią nuostatą.
            
         
               (103)
            
            
               Jeigu Komisija būtų leidusi taikyti nukrypti leidžiančią nuostatą, kai buvo pateiktas pirminis prašymas, ji tai būtų dariusi tomis pat sąlygomis, kaip ir leisdama taikyti šią nukrypti leidžiančią nuostatą pagal Direktyvą 2009/72/EB.
            
         
               (104)
            
            
               Be to, nuo 2003 m. nepasikeitė faktinės aplinkybės. Iš tikrųjų, nuo 2003 m. iš esmės nepasikeitė ir geografinė NS padėtis, ekonominiai veiksniai, nuo kurių priklauso elektros energijos sistemų eksploatavimas NS atskirose sistemose, ar didelių problemų, su kuriomis susiduriama NS atskirose sistemose eksploatuojant tradicines elektrines, pobūdis.
            
         
               (105)
            
            
               Sprendimo dėl pirminio prašymo laukiama nuo 2003 m. Graikijos Respublikai neturi pakenkti tai, kad Komisija nesiėmė veiksmų. Graikijos Respublika vykdė savo įsipareigojimus pagal Direktyvos 2003/54/EB 26 straipsnio 1 dalį ir Direktyvos 2009/72/EB 44 straipsnio 1 dalį ir pagal tuos straipsnius pateikė deramai pagrįstą prašymą leisti NS atskiroms sistemoms taikyti nukrypti leidžiančią nuostatą.
            
         
               (106)
            
            
               Todėl tikslinga, kad šis sprendimas dėl nukrypti leidžiančios nuostatos įsigaliotų nuo pranešimo apie pirminį prašymą dienos, t. y. 2003 m. gruodžio 5 d.,
            
         PRIĖMĖ ŠĮ SPRENDIMĄ:
   1 straipsnis
   Šis sprendimas taikomas mažoms atskiroms sistemoms ir atskiroms mikrosistemoms, nurodytoms lentelėje.
   Taikant šį sprendimą, Kreta yra maža atskira sistema, o visos kitos atskiros sistemos yra atskiros mikrosistemos.
   2 straipsnis
   1.   Mažoms atskiroms sistemoms ir atskiroms mikrosistemoms leidžiama taikyti nuo Direktyvos 2009/72/EB 33 straipsnio nuostatų nukrypti leidžiančią nuostatą.
   2.   Ši nukrypti leidžianti nuostata galioja iki 2016 m. vasario 17 d. arba iki visiško infrastruktūros įrengimo, kaip nurodyta NS kodekso 237 straipsnio 7 dalyje, atsižvelgiant į tai, kuri data bus vėlesnė. Bet kuriuo atveju ši nukrypti leidžianti nuostata baigiama taikyti 2019 m. vasario 17 d.
   3.   Graikijos valdžios institucijos iki 2015 m. vasario 17 d. parengia NS kodekso 237 straipsnio 7 dalyje numatytą infrastruktūros investicijų planą, kuriame atskirai nurodoma, iki kokios datos bus galutinai įrengta kiekvienos NS atskiros sistemos infrastruktūra. Šiame plane pirmenybė teikiama Kretai ir Rodui.
   4.   Nuo 2016 m. vasario 17 d. ir vėliau kasmet iki 2019 m. vasario 17 d. Graikijos valdžios institucijos rengia ataskaitą, kurioje dėl kiekvienos NS atskiros sistemos nurodo: a) ar rinka buvo atverta; b) infrastruktūros investicijų, susijusių su atitinkamu planu, būklę; c) dideles ir esmines rinkos atvėrimo problemas, su kuriomis vis dar susiduriama; d) ar tas problemas galima tiesiogiai susieti su tuo, kad nebaigtos vykdyti infrastruktūros investicijos, numatytos NS kodekso 237 straipsnio 7 dalyje.
   3 straipsnis
   1.   Leidžiama taikyti nuo Direktyvos 2009/72/EB 7 straipsnio 1 dalies nuostatų, kuriomis remiantis esamų tradicinių pajėgumų atnaujinimo, modernizavimo ir plėtros atskirose mikrosistemose leidimai gali būti išduoti tiesiogiai PPC, nukrypti leidžiančią nuostatą.
   2.   Taikant šią nukrypti leidžiančią nuostatą:
   
               a)
            
            
               esami tradiciniai gamybos pajėgumai apima tradicinių gamybos pajėgumų atnaujinimo, modernizavimo ir plėtros projektus, kuriems ERI yra išdavusi licenciją, galiojančią pranešimo apie šį sprendimą dieną;
            
         
               b)
            
            
               visiškas pagrindinių gamybos pajėgumų išmontavimas esamoje vietoje ir jų pakeitimas naujais elektros energijos gamybos įrenginiais laikomas ne esamais pajėgumais, o naujų pajėgumų statyba;
            
         
               c)
            
            
               laikinų tradicinių gamybos pajėgumų įrengimas esamų pajėgumų vietoje laikomas esamų pajėgumų plėtra.
            
         3.   Baigus galioti leidimui, išduotam pagal pirmą dalį, tokio leidimo galiojimas gali būti pratęstas pačios ERI nuožiūra, jeigu vėluojama dėl priežasčių, kurios visiškai nepriklauso nuo PPC.
   4.   Ši nukrypti leidžianti nuostata nebetaikoma pagal pirmą dalį išduotiems leidimams, kurių galiojimas yra pasibaigęs arba kurie buvo panaikinti.
   5.   Visos kitos Direktyvos 2009/72/EB 7 straipsnio nuostatos toliau visiškai galioja.
   6.   Ši nukrypti leidžianti nuostata galioja iki 2021 m. sausio 1 d.
   4 straipsnis
   1.   Šiame sprendime nustatytos nukrypti leidžiančios nuostatos nebegalios mažoms atskiroms sistemoms ir atskiroms mikrosistemoms, kai jos bus sujungtos su jungtine sistema.
   2.   Graikijos valdžios institucijos:
   
               a)
            
            
               išduodamos leidimus dėl esamų arba naujų konkrečios NS atskiros sistemos pajėgumų arba rengdamos dėl jų konkursus, sistemingai apsvarsto atskiros sistemos, kurios dalis yra NS, sujungimo alternatyvą. Išduoti leidimus dėl naujų pajėgumų turi būti atsisakoma, jeigu ekonomiškiau yra statyti jungiamąją liniją. Sąnaudos turi apimti visas elektros energijos tiekimo galutiniams vartotojams atskirose sistemose sąnaudas, įskaitant NS VPĮ kompensaciją;
            
         
               b)
            
            
               užtikrina, kad ADMIE atliekant svarbių perdavimo darbų sąnaudų ir naudos analizę, kaip nustatyta Įstatymo Nr. 4001/2011 108 straipsnyje, būtų atsižvelgta tik į ekonomiškai efektyvias investavimo ir jungčių eksploatavimo sąnaudas. Neturi būti atsižvelgta į prarandamas pajamas arba į NS jau įrengtų tradicinės gamybos įrenginių nuvertėjimą;
            
         
               c)
            
            
               kartu su ADMIE dešimties metų investicijų planu, numatytu Įstatymo Nr. 4001/2011 108 straipsnyje, skelbia bendras elektros energijos tiekimo vartotojams kiekvienoje NS atskiroje sistemoje sąnaudas, įskaitant NS VPĮ kompensaciją. Jeigu jungiamųjų linijų statyba neįtraukiama į ERI patvirtintą ADMIE dešimties metų investicijų planą, numatytą Įstatymo Nr. 4001/2011 108 straipsnyje, Graikijos valdžios institucijos savo iniciatyva arba paprastu trečiosios šalies prašymu rengia jungiamosios linijos, kuria sujungiamos viena ar kelios NS atskiros sistemos, statybos konkursą, kaip nustatyta Direktyvos 2009/72/EB 22 straipsnio 7 dalies b punkte. Jungiamoji linija turėtų būti statoma, jeigu dėl jos statybos sumažėja bendros elektros energijos tiekimo NS vartotojams sąnaudos, įskaitant NS VPĮ kompensaciją;
            
         
               d)
            
            
               nustato aiškų terminą, iki kurio turi būti baigta statyti jungiamoji linija. Jeigu jungiamoji linija visai nestatoma arba nepastatoma iki nustatyto termino, Graikijos valdžios institucijos reikalauja padengti žalą dėl nesutaupytų sąnaudų.
            
         5 straipsnis
   Šis sprendimas galioja nuo 2003 m. gruodžio 5 d.
   6 straipsnis
   Šis sprendimas skirtas Graikijos Respublikai.
   
      Priimta Briuselyje 2014 m. rugpjūčio 14 d.
      
         
            Komisijos vardu
         
         Michel BARNIER
         
            Komisijos narys
         
      
   
   
      (1)  OL L 211, 2009 8 14, p. 55.
   
      (2)  2003 m. birželio 26 d. Europos Parlamento ir Tarybos direktyva 2003/54/EB dėl elektros energijos vidaus rinkos bendrųjų taisyklių, panaikinanti Direktyvą 96/92/EB (OL L 176, 2003 7 15, p. 37).
   
      (3)  Vyriausybės leidinys 270/B/2014 2 7.
   
      (4)  Įstatymo Nr. 4067/2012 36 straipsniu papildomų išlaidų našta nuo tiekėjų perkelta vartotojams. Remiantis šiuo straipsniu, sistema taikoma, kol laukiama VPĮ nustatymo pagal Įstatymo Nr. 4001/2011 55 straipsnį ir parengus NS kodeksą pagal Įstatymo Nr. 4001/2011 130 straipsnį.
   
      (5)  Vyriausybės leidinys 2783/B/2011 12 2.
   
      (6)  Dėl išskirtinių aplinkybių, susidariusių dėl Graikijos ekonomikos krizės, dabar koeficientai yra sumažėję iki 37 % visų įrenginių atveju ir 42 % šiluminių įrenginių atveju.
   
      (7)  Beveik visų atskirų sistemų skaičiai yra susiję su 2012 m., išskyrus kelias, kurių skaičiai yra susiję su 2011 m., nes tai buvo naujausi turėti skaičiai.